ai4bharat/Pralekha huggingface dataset:
पुणे, 15 नोव्हेंबर 2019
लॉजिस्टिक्स, ट्रान्सपोर्ट आणि एमएसएमईमध्ये भारताला मोठ्या संख्येने कुशल मनुष्यबळाची आवश्यकता आहे. पंतप्रधानांनी ठरवलेले 5 ट्रिलियन डॉलरच्या अर्थव्यवस्थेचे उद्दिष्ट साध्य करण्यासाठी लॉजिस्टिक, ट्रान्सपोर्ट आणि एमएसएमई क्षेत्र अत्यंत महत्वपूर्ण आहे, असे केंद्रीय मंत्री नितीन गडकरी यांनी सांगितले.
सिंबॉयसिस स्किल्स ॲण्ड ओपन युनिव्हर्सिटी  च्या वतीने किवळे येथील विद्यापीठात आज ‘लॉजिस्टिक, ट्रान्सपोर्टेशन आणि एमएसएमई सेक्टरमधील संधी’ याविषयावर आयोजित राष्ट्रीय परिषदेत ते बोलत होते.
तंत्रज्ञानामुळे एमएसएमईसह प्रत्येक उद्योगात प्रगती होत असून अधिक कार्यक्षम बनण्यासाठी एमएसएमईने बदल स्वीकारायला हवेत, असे गडकरी म्हणाले. भारतातील कौशल्य आधारित शिक्षणाची गरज आणि यामुळे आर्थिक विकासाला कशी बळकटी मिळू शकते यावरही त्यांनी भर दिला. विद्यार्थ्यांसाठी अनेक उपयुक्त कौशल्य आधारित पदवी कार्यक्रम सुरू करण्यासाठी सिंबॉयोसिस स्किल विद्यापीठाने घेतलेल्या प्रयत्नांचे त्यांनी यावेळी कौतुक केले.
सिंबॉयसिस स्किल्स ॲण्ड ओपन युनिव्हर्सिटीचे कुलपती डॉ. एस.बी.मुजुमदार यांनी कौशल्य विकासावर लक्ष केंद्रीत करणारी वैकल्पिक शिक्षण प्रणाली तयार करण्याची गरज यावर प्रकाश टाकला. ते म्हणाले की कौशल्य आधारित शिक्षण ही डेमोग्राफिक डिव्हिडंडचा लाभ घेण्यासाठी काळाची गरज आहे.
विद्यापीठाच्या प्रो-कुलगुरू डॉ. स्वाती मुजुमदार यांनी सांगितले की सिंबॉयसिस स्किल्स ॲण्ड ओपन युनिव्हर्सिटी हे महाराष्ट्रातील पहिले कौशल्य विकास विद्यापीठ आहे आणि अभ्यासक्रमामध्ये 70 टक्के भर हा कौशल्यावर केंद्रीत आहे. बाजारात उपलब्ध असलेल्या नोकऱ्यांच्या संधी समजण्यासाठी उद्योग जगतातील तज्ञांसोबत अशा परिषदांचे आयोजन करणे आवश्यक आहे, असेही डॉ. स्वाती यांनी नमूद केले.
यावेळी गडकरी यांनी रस्ते सुरक्षा आणि अपघात संशोधनासाठी नव्याने उभारण्यात आलेल्या ‘जे पी रिसर्च सेंटर ऑफ एक्सलन्सचे’ देखील उद्घाटन केले. हे केंद्र, रस्ते अपघातातील मृत्यू कमी करण्यावर भर देणार आहे.
या परिषदेत शंभरहून अधिक उद्योग तज्ज्ञ आणि त्यांचे प्रतिनिधी उपस्थित होते. या क्षेत्राचा आणि बदलता दृष्टीकोनाचा आलेख समजून घेणे हा या परिषदेचा उद्देश होता. लॉजिस्टिक्स, पोर्ट मॅनेजमेंट, ट्रान्सपोर्टेशन, टेक्नॉलॉजी या विविध क्षेत्रातील प्रतिनिधींनी चर्चा केली.
Source: SSOU
B.Gokhale/S.Tupe/P.Kor
महिला आणि बालविकास मंत्रालय
बाल संरक्षण, बाल सुरक्षा आणि बाल कल्याण या विषयावरील पाचव्या प्रादेशिक परिसंवादाचे आज गुवाहाटी येथे श्रीमंत शंकरदेव कलाक्षेत्र येथे करण्यात आले आयोजन
या कार्यक्रमाला 7 राज्यांतील 1200 प्रतिनिधींनी लावली हजेरी
महिला आणि बाल विकास मंत्रालयाने  आज गुवाहाटी येथील श्रीमंत शंकरदेव कलाक्षेत्र येथे बाल संरक्षण, बाल सुरक्षा आणि बाल कल्याण या विषयावर पाचव्या एकदिवसीय प्रादेशिक परिसंवादाचे आयोजन केले होते. आसाम, अरुणाचल प्रदेश, मिझोराम, नागालँड, मेघालय, त्रिपुरा आणि सिक्कीम या सात राज्यांचा यात सहभाग होता. या परिसंवादात बाल कल्याण समिती , बाल न्याय मंडळ , ग्राम बाल संरक्षण समितीचे  सदस्य आणि अंगणवाडी सेविकांचे सुमारे 1200 प्रतिनिधी उपस्थित होते. हा कार्यक्रम बाल संरक्षण, बाल सुरक्षा आणि बाल कल्याण समस्यांबद्दल जागरूकता वाढवण्याच्या उद्देशाने प्रादेशिक परिसंवादांच्या देशव्यापी मालिकेचा एक भाग आहे.
केन्द्र सरकारच्या महिला आणि बाल विकास मंत्रालय आणि आयुष मंत्रालयाचे राज्यमंत्री डॉ. मुंजापारा महेंद्रभाई या परिसंवादाला उपस्थित होते.
बाल न्याय कायदा, नियम आणि दत्तक विनियमांमधील सुधारणांवर हा कार्यक्रम केंद्रित होता.
मिशन वात्सल्य योजनेंतर्गत, सीसीआय मध्ये प्रत्येक बालकाला प्रति महिना रु.3000/- आणि सीडब्लूसीने शिफारस केलेले आणि प्रायोजकत्व तसेच पालन पोषण देखभाल मंजुरी समितीने दिलेल्या मान्यतेनुसार प्रायोजकत्व, पालन पोषण देखभाल आणि पश्चात देखभाल यासाठी दरमहा रु.4000/- प्रति बालक कसे दिले जातात यावर डॉ. मुंजपारा महेंद्रभाई यांनी यावेळी प्रकाश टाकला.
शाश्वत विकास उद्दिष्टांशी  संलग्न विकास आणि बाल संरक्षण प्राधान्ये साध्य करण्यासाठी ‘मिशन वात्सल्य’ योजना, पूर्वीच्या बाल संरक्षण सेवा  योजनेचा अंतर्भाव करून सुरू करण्यात आली आहे असे त्यांनी सांगितले.
या कार्यक्रमाने यशस्वी मिशन वात्सल्य उपक्रम सामायिक करण्यासाठी एक व्यासपीठ म्हणून काम केले आहे.
संरक्षण मंत्रालय
महाराष्ट्रात देवळाली येथे सिंगापूरच्या सशस्त्र दलांसोबतच्या अग्नी वॉरियर या संयुक्त युद्ध सरावाचा समारोप
नवी दिल्ली, 1 डिसेंबर 2022
भारतीय लष्कर आणि सिंगापूरच्या लष्करादरम्यान महाराष्ट्रात देवळाली येथे फील्ड फायरिंग रेंजवर 13 नोव्हेंबर 2022 पासून सुरू झालेल्या अग्नी वॉरियर या 12व्या द्विपक्षीय युद्ध सरावाचा 30 नोव्हेंबर 2022 रोजी समारोप झाला. या सरावादरम्यान दोन्ही देशांच्या लष्करांच्या तोफखाना दळांनी आपल्या संयुक्त मारक सामर्थ्याचे नियोजन, त्यावर अंमलबजावणी आणि अत्याधुनिक उपकरणांचा वापर यांचे दर्शन घडवले.
या सरावामध्ये संयुक्त नियोजनाचा भाग म्हणून दोन्ही बाजूंचा समावेश असलेल्या एका संयुक्त कंप्युटर वॉर गेमचा देखील समावेश होता. दोन्ही दळांनी अत्याधुनिक तंत्रज्ञान आणि तोफखाना निरीक्षण सिम्युलेटर्स वापर संयुक्त प्रशिक्षणाच्या टप्प्यांतर्गत केला. तोफखाना आणि तोफखाना नियोजनाच्या प्रक्रियेत सुधारणा यामधील आधुनिक कल या विषयांवर तज्ञ मार्गदर्शकांच्या चर्चासत्रांचेही आयोजन यामध्ये करण्यात आले. संपूर्णपणे देशी बनावटीच्या लांब पल्ल्याच्या तोफा आणि उर्ध्व दिशेच्या कोनात मारा करणाऱ्या हॉवित्झर तोफांचा देखील सरावाच्या अंतिम टप्प्यात समावेश करण्यात आला.
दोन्ही देशांच्या लष्करांदरम्यान सराव आणि प्रक्रियाबाबत परस्पर सामंजस्य वाढवण्याचा आणि परिचालनक्षमता वाढवण्याचा उद्देश या सरावाने साध्य झाला. युद्धसरावाच्या समारोपाला सिंगापूरचे भारतातील उच्चायुक्त वॉन्ग वेई कुएन आणि स्कूल ऑफ आर्टिलरीचे कमांडंट लेफ्टनंट जनरल एस हरीमोहन अय्यर यांच्यासह दोन्ही देशांच्या लष्करातील अधिकारी आणि सिंगापूरचे इतर मान्यवर उपस्थित होते.N.Chitale/S.Patil/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 155
संरक्षण मंत्रालय
आयएनएस कलिंग युद्धनौकेवर ‘अग्निप्रस्थ’ मिसाईल पार्क उभारण्यात येणार
 उपस्थित होते.
‘अग्निप्रस्थ’ मिसाईल पार्क आयएनएस कलिंगचे अधिकारी, नाविक आणि सहायक कर्मचारी यांना समर्पित करण्यात येणार आहे. 1981 मध्ये स्थापन झाल्यानंतर या आयएनएस युद्धनौकेसाठी ज्यांनी महत्वपूर्ण सेवा बजावली, त्यांना मानवंदना म्हणून हे उद्यान बनवण्यात येत आहे. आयएनएस कलिंगला 2018-19 मध्ये प्रतिष्ठित पुरस्कार मिळाला होता, त्याचे स्मरण म्हणूनही या पार्कची निर्मिती करण्यात येत आहे.
आयएनएस कलिंग या युद्धनौकेच्या निर्मितीच्या कामाला 1981मध्ये प्रारंभ झाला. त्यावेळेपासूनच्या महत्वपूर्ण घडामोडींचा, वैशिष्ट्यपूर्ण ऐतिहासिक घटनांचा मागोवा या ‘अग्निप्रस्थ’ उद्यानामध्ये घेण्यात येणार आहे. या क्षेपणास्त्र उद्यानामध्ये मिसाईल आणि त्यांना पूरक म्हणून उपयोगी ठरणा-या जीएसई यांच्या प्रतिकृती ठेवण्यात येणार आहेत. या युद्धनौकेने वापरलेल्या आणि त्याचा आता काहीही उपयोग नाही, अशा सामानातून क्षेपणास्त्र, पाणबुडी यांच्या प्रतिकृती तयार करण्यात येणार असून त्यांचे प्रदर्शन करण्यात येणार आहे. या पार्कमध्ये सर्वांच्या दृष्टीने मुख्य आकर्षण पी-70 ‘अॅमेटिस्ट’ याचे असणार आहे. पाण्याखाली जाणारे ‘अँटी-शिप’ क्षेपणास्त्र सर्वांना पहायले आवडेल. 1988 ते 91 या काळामध्ये जुन्या ‘चक्र’  या पाणबुडीनेही सेवा दिली होती.
‘अग्निप्रस्थ’ मुळे शालेय मुले आणि नाविक दलाचे कर्मचारी तसेच त्यांचे कुटुंबीय यांना युद्धनौकेवरील क्षेपणास्त्र, तंत्रज्ञानविषयक माहिती एकाच स्थानी मिळू शकणार आहे. कलिंग युद्धनौकेने केलेल्या कार्याविषयी जिज्ञासूंना माहिती, प्रेरणा आणि उत्तेजन मिळेल. तसेच युद्धनौकेने, तिथल्या कर्मचारी वर्गाने केलेल्या कामाविषयी अभिमानाची भावना सर्वांच्या मनात निर्माण होईल. आपल्याकडे असलेल्या आयुधांची उपलब्धता, त्यांची विश्वासार्हता आणि लक्ष्य गाठण्यासाठी कशाचीही पर्वा न करणा-या कर्मचारी वर्गाने दिलेल्या योगदानाचे महत्व अधोरेखित करण्याचे काम हे मिसाईल पार्क प्रत्येकवेळी करणार आहे.
M.Jaitly/S.Bedekar/P.Kor
पोलाद मंत्रालय
एनएमडीसीने तिसर्या तिमाहीतील उत्पादनाची आतापर्यंतची सर्वोत्कृष्ट कामगिरी नोंदवली
राष्ट्रीय खनिज विकास महामंडळाने  आर्थिक वर्ष 23 च्या तिसर्या तिमाहीत 10.66 दशलक्ष टन उत्पादनासह तिसर्या तिमाहीतील आतापर्यंतची सर्वोत्कृष्ट कामगिरी नोंदवली . एनएमडीसीने 14 फेब्रुवारी रोजी झालेल्या मंडळाच्या बैठकीत चालू आर्थिक वर्षाच्या पहिल्या नऊ महिन्यांसाठी 11,816 कोटी रुपयांची उलाढाल नोंदवली. या नऊ महिन्यांसाठी कंपनीचा करपूर्व नफा 4351 कोटी रुपये तर कर पश्चात नफा 3252 कोटी रुपये इतका आहे.
एनएमडीसीने चालू आर्थिक वर्षाच्या तिसऱ्या तिमाहीत लोह खनिजाचे 10.66 दशलक्ष टन उत्पादन केले आणि 9.58 दशलक्ष टन इतकी लोह खनिजाची विक्री केली. पहिल्या तीन तिमाहीत एकत्रित उत्पादन आणि विक्रीचे आकडे अनुक्रमे 26.69 दशलक्ष टन आणि 25.81 दशलक्ष टन होते.
एनएमडीसीने 3.75 प्रति समभाग अंतरिम लाभांश जाहीर केला आहे.
या कामगिरीबाबत बोलताना एनएमडीसीचे मुख्य व्यवस्थापकीय संचालक सुमित देब म्हणाले की, लोह आणि पोलाद उद्योग हा भारताच्या पायाभूत सुविधांच्या विकासाचा कणा आहे आणि यंदाच्या केंद्रीय अर्थसंकल्पात भांडवली खर्च वाढण्यावर भर देण्यात आल्यामुळे देशांतर्गत पोलादाची मागणी वाढेल. लोहखनिजाचे वाढते उत्पादन आणि कंपनीमध्ये पुनर्गुंतवणूक करता येऊ शकेल असे भांडवल वाढल्यामुळे मागणी पूर्ण करण्यासाठी एनएमडीसी सज्ज आहे. आतापर्यंतच्या तिसऱ्या तिमाहीतील सर्वोत्तम उत्पादनाबबद्दल मी एनएमडीसीच्या टीमचे अभिनंदन करतो.”
आरोग्य आणि कुटुंब कल्याण मंत्रालय
पंतप्रधान आत्मनिर्भर स्वस्थ भारत योजना
नवी दिल्ली, 10 ऑगस्ट 2021
आर्थिक वर्ष 2021 - 22 च्या अर्थसंकल्पीय भाषणात 1 फेब्रुवारी 2021 रोजी 64,180 कोटी रुपये खर्चाच्या आणि आगामी सहा वर्षांच्या म्हणजे आर्थिक वर्ष 25- 26 पर्यंतच्या पंतप्रधान आत्मनिर्भर स्वस्थ भारत योजनेची घोषणा करण्यात आली होती. राष्ट्रीय आरोग्य योजनेला पूरक असे हिचे स्वरूप आहे.
आर्थिक वर्ष 2025 - 26 पर्यंत या योजनेद्वारे साध्य करायची मुख्य उद्दिष्टे पुढीलप्रमाणे :-
- महत्वाच्या 10 राज्यांमधील 17,788 ग्रामीण आरोग्य आणि कल्याण केंद्रांना सहाय्य.
- या सर्व 10 राज्यांमध्ये 11,024 शहरी आरोग्य कल्याण केंद्रांची स्थापना.
- 11 महत्त्वाच्या राज्यांमधील सर्व जिल्ह्यांमध्ये एकिकृत सार्वजनिक आरोग्य निदान केंद्रे आणि 3382 विभागीय सार्वजनिक आरोग्य केंद्रे.
- 602 जिल्ह्यांमध्ये आणि बारा केंद्रीय संस्थांमध्ये विशेष काळजी विभागीय रुग्णालयांची स्थापना.
- सेंटर फॉर डिसीज कंट्रोल  च्या विभागीय शाखांना आणि 20 महानगरी आरोग्य सर्वेक्षण विभागांना बळकटी देणे
- सर्वंकष आरोग्य माहिती पोर्टल चा विस्तार करून त्यात सर्व राज्ये तसेच केंद्रशासित प्रदेशातील सार्वजनिक आरोग्य निदान केंद्रांचा समावेश
- देशात प्रवेश करण्याच्या 33 ठिकाणी, म्हणजे 32 विमानतळ, 11 सागरी बंदरे आणि सात लँड क्रॉससिंग्स या ठिकाणी आधी अस्तित्वात असलेल्या सार्वजनिक आरोग्य केंद्रांना मजबूती, शिवाय अधिक 17 नवीन सार्वजनिक आरोग्य केंद्रांची उभारणी
- 15 तात्काळ शल्यक्रिया आरोग्य केंद्रे, दोन फिरती रुग्णालये आणि
- 1 राष्ट्रीय आरोग्य संस्था आणि जागतिक आरोग्य संघटनेच्या दक्षिण-पूर्व आशिया विभागासाठी एक विभागीय संशोधन मंच, 9 जैव सुरक्षा III या स्तरावरील प्रयोगशाळा आणि 4 राष्ट्रीय विषाणूशास्त्र संस्था यांची उभारणी
केंद्रीय आरोग्य आणि कुटुंबकल्याण मंत्रालयाच्या राज्यमंत्री भारती प्रवीण पवार यांनी राज्यसभेत आज एका लेखी उत्तरात ही माहिती दिली.
S.Tupe/V.Sahjrao/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 274
भारतीय निवडणूक आयोग
कायदा व सुव्यवस्थेसह निवडणूक तयारीचा
निवडणूक आयोगाने घेतला आढावा
पुणे, 11 ऑक्टोबर 2019
विधानसभा निवडणुकीच्या पार्श्वभूमीवर भारत निवडणूक आयोगाचे वरिष्ठ निवडणूक उपायुक्त उमेश सिन्हा आणि निवडणूक उपायुक्त चंद्रभूषण कुमार यांनी आज पुणे विभागातील जिल्हाधिकारी व पोलीस अधिकाऱ्यांकडून पूर्वतयारी व कायदा व सुव्यवस्थेचा आढावा घेतला.
यशदा येथे पुणे विभागातील पुण्यासह सोलापूर, सातारा कोल्हापूर आणि सांगली जिल्ह्यातील निवडणूक तयारीचा आढावा घेण्यात आला. यावेळी अतिरिक्त मुख्य निवडणूक अधिकारी दिलीप शिंदे, विभागीय आयुक्त डॉ. दीपक म्हैसेकर, पुणे शहर पोलीस आयुक्त के. व्यंकटेशम, पिंपरी-चिंचवड पोलीस आयुक्त संदीप बिष्णोई उपस्थित होते.
सिन्हा म्हणाले, गेल्या लोकसभा निवडणुकीत पुणे शहरातील मतदानाची टक्केवारी कमी होती, यंदाच्या विधानसभा निवडणुकीत मतदानाचे प्रमाण वाढावे, यासाठी मतदारजागृती मोहीम व्यापक करण्यात यावी, ‘स्वीप’ कार्यक्रमांतर्गत सर्व माध्यमांचा वापर करण्यात यावा. मतदारांना मतदान करणे सोयीचे व्हावे यासाठी मतदान केंद्रावर खात्रीशीर किमान सुविधा उपलब्ध करुन देण्यात याव्यात. दिव्यांग मतदार, ज्येष्ठ नागरिक, महिला यांचीही विशेष काळजी घेतली जावी. मतदारांना आपले मतदान केंद्र कुठे आहे, मतदार यादीतील क्रमांक याची माहिती वेळेपूर्वी मिळेल, याची दक्षता घेतली जावी, मतदारांना मतदार चिठ्ठया वेळेपूर्वी उपलब्ध करून दिल्या जाव्यात, असे सांगून निवडणूक प्रक्रिया शांततेत आणि निर्भय वातावरणात पार पाडण्यासाठी आवश्यक ते सर्व उपाय योजावेत, असे सांगितले. एकही मतदार मतदानापासून वंचित राहता कामा नये, यासाठी खबरदारी घेण्याचे निर्देशही त्यांनी दिले.
निवडणूक उपायुक्त चंद्रभूषण कुमार यांनीही मार्गदर्शन केले. ते म्हणाले, निवडणूक कर्तव्यावर असणाऱ्या सर्वांना मतदान करता यावे, यासाठी आवश्यक ती खबरदारी घेतली जावी. आदर्श आचार संहितेची काटेकोर अंमलबजावणी करण्याबरोबरच स्थिर संनिरीक्षण पथके, भरारी पथके यांचा सक्षमपणे वापर करण्यात यावा. मतदानाचे प्रमाण वाढावे, यासाठी व्यापक जनजागृती करण्याचे निर्देश त्यांनी दिले.
यावेळी पुणे जिल्हाधिकारी नवल किशोर राम, सोलापूर जिल्हाधिकारी डॉ. राजेंद्र भोसले, सातारा जिल्हाधिकारी श्वेता सिंघल, कोल्हापूर जिल्हाधिकारी दौलत देसाई, सांगलीचे जिल्हाधिकारी डॉ. अभिजीत चौधरी यांनी जिल्ह्यातील निवडणूक तयारीचा आढावा सादर केला. पुणे ग्रामीण पोलीस अधीक्षक संदीप पाटील यांच्या सह वरिष्ठ अधिकारी उपस्थित होते.
B.Gokhale/D.Rane
(Visitor Counter : 82
मंत्रिमंडळ
हवाई प्रवासी रोपवे प्रणाली विकसित करण्यासाठी भारत-तिबेट सीमा पोलिस दलाची जमीन उत्तराखंड सरकारकडे हस्तांतरित करायला केंद्रीय मंत्रिमंडळाची मंजुरी
पंतप्रधान नरेंद्र मोदी यांच्या अध्यक्षतेखाली झालेल्या केंद्रीय मंत्रिमंडळाच्या बैठकीत मसूरी येथील भारत -तिबेट सीमा पोलिस दलाच्या  मालकीची 1500 चौरस मीटर जमीन उत्तराखंड राज्य सरकारला देहरादून आणि मसुरी दरम्यान 'हवाई प्रवासी रोपवे प्रणाली ; या पायाभूत प्रकल्पासाठी हस्तांतरित करायला मान्यता देण्यात आली आहे.
प्रस्तावित रोपवे 5580 मीटर लांबीचा मोनो-केबल रोपवे असून सार्वजनिक खाजगी भागीदारी  प्रकल्पांतर्गत बांधण्यात येईल. पुरकुल गाव, देहरादून  आणि लायब्ररी, मसूरी  असेल आणि आणि यासाठी अंदाजे .285 कोटी रुपये खर्च होणार असून दर तासाला 1000 लोकांची वहन क्षमता असेल. यामुळे देहरादून ते मसूरी दरम्यान रस्ते मार्गावरील वाहतुकीचा ओघ कमी होईल.
याव्यतिरिक्त, यामुळे 350 रोजगारांची थेट निर्मिती होईल आणि 1500 हून अधिक लोकांना अप्रत्यक्ष रोजगार मिळू शकेल. हे काम पूर्ण झाल्यावर रोप वे पर्यटकांसाठी एक मोठे आकर्षण ठरेल आणि यामुळे राज्यातील पर्यटन उद्योगाला चालना मिळेल आणि पर्यटन क्षेत्रात रोजगाराच्या अतिरिक्त संधी निर्माण होतील.
अर्थ मंत्रालय
महसूल गुप्तचर संचालनालयाने  11.65 कोटी रुपयांचे 23.23 किलो सोने ईशान्य सीमेवरून केले जप्त, 4 जणांना अटक
ईशान्य कॉरिडॉरमध्ये महसूल गुप्तचर संचालनालयाने  सप्टेंबर 2022 मध्ये 11 प्रकरणात 121 किलो सोने केले जप्त
महसूल गुप्तचर संचालनालयाने  नुकत्याच ईशान्य सीमाभागात सोने जप्त करण्याच्या विविध कारवायांवरून बांगलादेश आणि म्यानमारच्या सीमेवरून सोन्याच्या तस्करीत वाढ झाल्याचे दिसून येत आहे. यापूर्वी देखील सीमांचा वापर तस्करीसाठी केला जात होता. सप्टेंबर 2022 या एका महिन्याच्या कालावधीत तब्बल 11 कारवायांमध्ये एकूण 121 किलो सोने जप्त करण्यात आले. यावरुन हे दिसून येते की ईशान्य कॉरिडॉर मार्गाचा वापर तस्करांकडून अजूनही मोठ्या प्रमाणावर केला जात आहे.
विशिष्ट गुप्त कारवाई अंतर्गत पाटणा, दिल्ली आणि मुंबई येथील तीनही केंद्रांच्या समन्वयाने, महसूल गुप्तचर संचालनालय  ने 33.40 कोटी रुपयांचे विदेशात निर्मित 65.46 किलो सोने जप्त केले. हे सोने आयझॉल येथून देशांतर्गत कुरिअर मार्फत मुंबईत पाठवण्यात आले होते. कपड्यांच्या म्हणून जाहीर केलेल्या गोण्यांमध्ये हे सोने लपवण्यात आले होते.
त्याच मार्गाने तस्करीच्या आणखी एका प्रकरणात, विदेशात उत्पादन केलेल्या सोन्याचा तस्करी करून आणलेला एक मोठा साठा महसूल गुप्तचर संचालनालयाने  जप्त केला. या साठ्याचे वजन अंदाजे 23.23 किलो आहे तर त्याची किंमत 11.65 कोटी रुपये  असून या साठ्याची म्यानमारमधून तस्करी केली जात होती. विदेशात निर्मित हा सोन्याचा साठा चंफई- आयझॉल, मिझोराम येथून कोलकाता, पश्चिम बंगाल येथे वाहनात नेऊन/ लपवून तस्करी करण्याचा प्रयत्न केला जाणार असल्याचे पुरावे विशिष्ट गुप्तचरांनी सादर केले होते. ही तस्करी रोखण्यासाठी 28 - 29 सप्टेंबर 2022 रोजी समन्वित कारवाई करण्यात आली. महसूल गुप्तचर संचालनालयाच्या  अधिकाऱ्यांनी सिलीगुडी आणि गुवाहाटीला जोडणाऱ्या महामार्गावर पाळत ठेवली. 2 संशयित वाहनांमधून प्रवास करणाऱ्या चार प्रवाशांची ओळख पटवून त्यांना रोखण्यात आले. 2 दिवसांच्या कालावधीत दोन्ही वाहनांची कसून तपासणी केल्यानंतर, वाहनाच्या विविध भागात 21 दंडगोलाकार तुकड्यांमध्ये लपवून ठेवलेले 23.23 किलो सोने जप्त करण्यात आले. तस्करीच्या या प्रकरणात सोने दोन्ही वाहनांच्या मागच्या चाकांच्या मागे असलेल्या चेसीच्या उजव्या आणि डाव्या रेल्सला जोडणाऱ्या क्रॉस-मेम्बर मेटल पाईपच्या आत खास बनवलेल्या पोकळीत आणि सस्पेंशनमधे बसवण्यासाठी सोन्याचा विशिष्ट आकार देण्यात आला होता. जप्त केलेले सोने म्यानमारमधून मिझोराममधील झोखावथार सीमेवरून भारतात आणण्यात आले होते. याप्रकरणी आतापर्यंत चार जणांना अटक करण्यात आली आहे.
या प्रकरणाचा पुढील तपास सुरू आहे.
संरक्षण मंत्रालय
भारतीय नौदलात दहावी उत्तीर्ण खलाशी भरती
नवी दिल्ली, 23 जुलै 2019
भारतीय नौदल खलाशी या पदाच्या भरतीसाठी सप्टेंबर 2019 मध्ये संगणक आधारित परीक्षा आयोजित करणार आहे. 1 एप्रिल 2000 आणि 31 मार्च 2003  या दरम्यान जन्म झालेले अविवाहित पुरुष अर्ज करण्यासाठी पात्र असतील. उमेदवार दहावीची परीक्षा उत्तीर्ण असणे आवश्यक आहे. दहावी उत्तीर्ण खलाशी भारतीय नौदलात शेफ, स्टुअर्ड आणि हायजिनिस्ट म्हणून काम करतील.
या पदांसाठी केवळ www.joinindiannavy.gov.in.च्या माध्यमातून आलेले ऑनलाईन अर्जच स्वीकारण्यात येतील. या पदासाठी इच्छुक उमेदवारांनी आपला वेळ वाचवण्यासाठी अॅप्लिकेशन विंडो खुली होण्यापूर्वी www.joinindiannavy.gov.in.वर स्वतःची नोंदणी करावी. या संकेतस्थळाव्यतिरिक्त इतर कोणतेही संकेतस्थळ किंवा अॅपवर नोंदणी करता येणार नाही. या संकेतस्थळावर आपले यूजर अकाउंट सुरू केल्यावर उमेदवारांना ऑनलाईन अर्ज पाठवण्याच्या विंडोबाबत ईमेल अॅलर्ट पाठवण्यात येतील. ऑनलाईन नोंदणी केल्यावर उमेदवारांनी त्यांची वैयक्तिक माहिती, शैक्षणिक पात्रता आणि संपर्कासाठी उपयुक्त तपशील भरला पाहिजे.उमेदवारांना त्यांच्या माहितीची पुष्टी करणारी कागदपत्रे देखील अपलोड करता येतील. पूर्व-नोंदणीमुळे अॅप्लिकेशन विंडो खुली झाल्यावर उमेदवारांचा वेळ वाचेल.
भारतीय नौदलाची प्रवेश चाचणी आयएनईटी पूर्ण झाल्यावर चाळणी प्रक्रियेतून पुढच्या टप्प्याच्या निवड प्रक्रियेसाठी उमेदवारांना बोलावण्यात येईल. पुढच्या टप्प्यात शारीरिक तंदुरुस्ती चाचणी आणि प्राथमिक वैद्यकीय चाचणीचा समावेश असेल. या टप्प्यानंतर उमेदवारांची गुणवत्ता यादी प्रसिद्ध केली जाईल आणि यशस्वी उमेदवारांना ओदिशामधील आयएनएस चिल्का या प्रशिक्षण केंद्रावर नोंदणीसाठी बोलावण्यात येईल. आयएनएस चिल्का येथे अंतिम वैद्यकीय चाचणीत उत्तीर्ण होणाऱ्या उमेदवारांचीच नोंदणी केली जाईल. एप्रिल 2020 मध्ये प्रशिक्षणाची सुरुवात होईल. पात्रता आणि वैद्यकीय निकष यांचे तपशील जाणून घेण्यासाठी कृपया www.joinindiannavy.gov.in. ला भेट द्या. एखाद्या सामान्य सामाईक सेवा केंद्राला देखील उमेदवार भेट देऊ शकतात आणि ऑनलाईन अर्ज भरण्यासाठी मदत घेऊ शकतात. या सेवेसाठी रुपये 60 असे माफक शुल्क आकारले जाईल. ऑनलाईन अर्ज भरताना परीक्षा शुल्क भरावे लागेल.
S.Tupe/S.Patil/P.Malandkar
(Visitor Counter : 235
वाणिज्य आणि उदयोग मंत्रालय
25 वी भागीदारी परिषद उद्यापासून मुंबईत
नवी दिल्ली, 11 जानेवारी 2019
चर्चा, संवाद आणि भारताचे आर्थिक धोरण आणि विकास यासंदर्भात भारतीय आणि जागतिक नेत्यांमधली चर्चा, यासाठीचा जागतिक मंच असलेली 25 वी भागीदारी परिषद उद्यापासून मुंबईत सुरु होणार आहे. दोन दिवस चालणाऱ्या या परिषदेचे उपराष्ट्रपती एम. व्यंकय्या नायडू यांच्या हस्ते उद्घाटन होणार आहे. या परिषदेत बैठकांच्या माध्यमातून नवी भागीदारी आणि गुंतवणुकीच्या नव्या संधी अपेक्षित आहेत.
नव भारत म्हणून आणि नवी जागतिक आर्थिक शक्ती म्हणून सध्याच्या भारताचे यथार्थ दर्शन या परिषदेत घडेल. केंद्र सरकारच्या वाणिज्य आणि उद्योग मंत्रालयाचा औद्योगिक धोरण आणि प्रोत्साहन विभाग, महाराष्ट्र सरकार आणि भारतीय उद्योग महासंघाने ही परिषद आयोजित केली आहे.
धोरणकर्ते, संस्था, व्यापार, माध्यम आणि शिक्षण संस्था या संबंधी परिषदेत चर्चा होणार आहे. नवभारताशी भागीदारी, सुधारणा-गुंतवणुकीला चालना देण्यासाठीचे धोरण, नवकल्पना, इंडिया 4.0, ए आय, बिग डाटा, कृषी आणि अन्न प्रक्रिया, आरोग्य देखभाल, पर्यटन आणि आदरातिथ्य, संरक्षण आणि एरोनॉटिक्स, नवीकरणीय ऊर्जा यासारख्या संकल्पनांवर या दोन दिवसांच्या परिषदेत चर्चा होणार आहे.
केंद्रीय वाणिज्य आणि उद्योगमंत्री सुरेश प्रभू परिषदेच्या अध्यक्षस्थानी राहणार असून उद्घाटनपर सत्राला ते संबोधित करतील.
दक्षिण कोरियाचे व्यापार मंत्री किम ह्युन चोंग, संयुक्त अरब अमिरातीचे मंत्री सुलतान बिन सईद अल मन्सुरी यांचे विशेष भाषण या परिषदेत होणार आहे. जागतिक बौद्धिक संपदा संघटनेचे महासंचालक फ्रान्सिस गुरी उद्घाटन सत्राला संबोधित करतील.
या परिषदेदरम्यान दक्षिण कोरियाचे व्यापार मंत्री, संयुक्त अरब अमिरातीचे मंत्री, युक्रेनचे पहिले उपपंतप्रधान आणि आर्थिक विकास आणि व्यापार मंत्री स्टीफन क्युबिव, कंबोडियाचे वाणिज्य मंत्री, नेपाळचे उद्योग, वाणिज्य आणि पुरवठा मंत्री, मालदीवचे आर्थिक विकास राज्यमंत्री आणि ब्रिटनचे भारतातले उप उच्चायुक्त क्रिस्पीन सिमॉन यांच्याशी सुरेश प्रभू द्विपक्षीय चर्चा करणार आहेत. श्रीलंका, अफगाणिस्तान आणि सौदी अरेबियाच्या प्रतिनिधींचीही प्रभू भेट घेणार आहेत.
S.Tupe/N.Chitale/P.Malandkar
(Visitor Counter : 98
पंतप्रधान कार्यालय
21 जून रोजी असलेल्या 9व्या आंतरराष्ट्रीय योग दिनाची पंतप्रधान नरेंद्र मोदी यांनी नागरिकांना करून दिली आठवण
नवी दिल्ली, 31 मे 2023
21 जून रोजी असलेल्या 9व्या आंतरराष्ट्रीय योग दिनाची पंतप्रधान नरेंद्र मोदी यांनी नागरिकांना आठवण करून दिली आहे. या दिनासाठी आपण सज्ज होऊया, मानसिक आणि शारीरिक स्वास्थ्य वाढवणारी ही प्राचीन परंपरा साजरी करूया, असे आवाहन मोदी यांनी केले आहे.
आयुष मंत्रालयाच्या ट्विटला पंतप्रधानांनी उत्तर दिले;
"आंतरराष्ट्रीय योग दिनाला फक्त तीन आठवडे राहिले आहेत!
आपल्या मानसिक आणि शारीरिक तंदुरूस्तीत वाढ करणारी ही प्राचीन परंपरा साजरी करण्यासाठी आपण सज्ज होऊया. चला एक अधिक निरोगी आणि आनंदी समाज निर्माण करूया."N.Chitale/P.Jambhekar/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
आरोग्य आणि कुटुंब कल्याण मंत्रालय
भारताच्या एकूण कोविड -19 प्रतिबंधक लसीकरणाने 218.83 कोटी मात्रांचा टप्पा ओलांडला
12 ते 14 वयोगटातील 4.10 कोटींहून अधिक जणांना लसीची पहिली मात्रा देण्यात आली
भारतातील उपचाराधीन रुग्णांची संख्या सध्या 33,318
गेल्या 24 तासांत देशात 2,468 नव्या कोरोना बाधित रुग्णांची नोंद
रुग्ण बरे होण्याचा दर सध्या 98.74%
सध्याचा साप्ताहिक पॉझिटिव्हिटी दर 1.32%
आज सकाळी 7 वाजेपर्यंत प्राप्त झालेल्या तात्पुरत्या अहवालानुसार, भारताच्या देशव्यापी कोविड-19 प्रतिबंधक लसीकरण मोहिमेने 218.83  कोटींचा टप्पा पार केला आहे.
16 मार्च 2022 रोजी देशातील 12 ते 14 वर्ष वयोगटातील बालकांसाठीची कोविड-19 प्रतिबंधक लसीकरण मोहीम सुरु झाली. आतापर्यंत 4.10  कोटीपेक्षा जास्त बालकांना कोविड-19 प्रतिबंधक लसीची पहिली मात्रा देण्यात आली. त्याचप्रमाणे, देशातील 18 ते 59 वर्षे वयोगटातील नागरिकांना कोविड-19 लसीची खबरदारीची मात्रा देण्याचे अभियान देखील 10 एप्रिल 2022 सुरु करण्यात आले आहे.
आज सकाळी 7 वाजेपर्यंत प्राप्त झालेल्या तात्पुरत्या अहवालानुसार एकूण मात्रांची गटनिहाय आकडेवारी खालीलप्रमाणे:
|
|
Cumulative Vaccine Dose Coverage
|
|
HCWs
|
|
1st Dose
|
|
10415235
|
|
2nd Dose
|
|
10119195
|
|
Precaution Dose
|
|
7034634
|
|
FLWs
|
|
1st Dose
|
|
18436874
|
|
2nd Dose
|
|
17717005
|
|
Precaution Dose
|
|
13671742
|
|
Age Group 12-14 years
|
|
1st Dose
|
|
41049004
|
|
2nd Dose
|
|
31847599
|
|
Age Group 15-18 years
|
|
1st Dose
|
|
61952007
|
|
2nd Dose
|
|
53106590
|
|
Age Group 18-44 years
|
|
1st Dose
|
|
561305792
|
|
2nd Dose
|
|
515890436
|
|
Precaution Dose
|
|
96991119
|
|
Age Group 45-59 years
|
|
1st Dose
|
|
204035090
|
|
2nd Dose
|
|
196989530
|
|
Precaution Dose
|
|
49310113
|
|
Over 60 years
|
|
1st Dose
|
|
127672588
|
|
2nd Dose
|
|
123158334
|
|
Precaution Dose
|
|
47637929
|
|
Precaution Dose
|
|
21,46,45,537
|
|
Total
|
|
2,18,83,40,816
भारतातील उपचाराधीन रुग्णसंख्या सध्या 33,318 इतकी आहे, ती देशाच्या एकूण रुग्णसंख्येच्या तुलनेत 0.07% इतकी आहे.
परिणामी, भारतात रुग्ण बरे होण्याचा दर 98.74% झाला आहे.
गेल्या 24 तासांत 3,731 कोरोना रुग्ण बरे झाल्यामुळे आतापर्यंत कोरोनामुक्त झालेल्या रुग्णांची संख्या  4,40,39,883 झाली आहे.
गेल्या 24 तासात 2,468 नव्या कोरोना रुग्णांची नोंद झाली.
गेल्या 24 तासात एकूण 1,87,511 कोविड निदान चाचण्या करण्यात आल्या. भारताने आतापर्यंत एकूण 89.61  कोटीपेक्षा जास्त चाचण्या केल्या आहेत.
साप्ताहिक पॉझिटिव्हिटी दर सध्या 1.32 % तर दैनंदिन पॉझिटिव्हिटी दर 1.32 % आहे.